**CONTRACT DE ACHIZITIE, ASISTENTA LA INSTALARE, PUNERE IN FUNCTIUNE SI O&M PE PERIOADA GARANTIEI A INSTALATIEI DE STOCARE CU BATERII**

**NR. ....................../...............................**

1. PARTILE CONTRACTANTE

1. **PPC Renewables Romania S.R.L.**, cu sediul în București, sector 3, Bd. Mircea Vodă nr. 30, etaj 1, telefon 037/211.56.35, fax 037/287.27.10, număr de înmatriculare J2011007000409, cod de înregistrare fiscala în scopuri de TVA C.I.F. RO15034770, cod IBAN cont curent RO17 CITI 0000 0007 2467 0008 RON, deschis la Citibank EUROPE PLC, Dublin – Sucursala Romania, reprezentata prin .........................., in functia de ......................., in calitate de Beneficiar (denumit in continuare “**BENEFICIARUL**”),
2. si[A SE INCLUDE DATELE DE IDENTIFICARE ALE CONTRACTANTULUI, NUME, ADRESA, DETALII DE IDENTIFICARE], (denumit in continuare “**FURNIZORUL**”),

denumite in continuare in mod individual “Partea” si împreună “Părțile”, având în vedere faptul ca:

1. Beneficiarul a organizat o procedură competitivă prin care a fost selectat Furnizorul pentru încheierea prezentului Contract;
2. Beneficiarul a acceptat oferta Furnizorului depusa in cadrul procedurii competitive organizate de către Beneficiar;
3. Furnizorul a examinat documentele care sunt parte a acestui Contract și se angajează să execute toate obligațiile impuse prin acest Contract la termen si in parametrii agreați in acest Contract si/sau impuși de legislația aplicabila;

Părțile au convenit sa încheie prezentul Contract de achizitie, asistenta la instalare, punere in functiune si mententanta pe perioada garantiei a instalatiei de echipamente de stocare cu baterii si servicii auxiliare (in continuare “**Contractul**”), cu respectarea următoarelor clauze:

1. DEFINITII

În prezentul Contract și în anexele sale, următoarele cuvinte și termeni vor avea înțelesurile indicate mai jos, cu excepția cazului în care contextul impune altfel:

* 1. Antreprenor General – entitate cu care Beneficiarul va încheia un contract de antrepriza generala care va avea ca obiect, printre altele: instalare echipamente, servicii de proiectare, lucrări civile, realizarea lucrărilor de racordare a Sistemului la infrastructura de energie electrica relevanta, asistenta cu privire la punerea in funcțiune a instalației de racordare a Sistemului la infrastructura de energie electrica relevanta;
  2. Autorizațiile Proiectului – toate autorizațiile, acordurile, permisele, aprobările necesare pentru instalarea, construcția si punerea in funcțiune a Proiectului inclusiv dar fără limitare la autorizații de construire, acord de mediu, aviz de amplasament emis de operatorul de transport/distribuție a energiei electrice, avizul tehnic de racordare la rețeaua de transport/distribuție a energiei electrice (ATR), certificatul de racordare, autorizația de înființare, licența de exploatare comerciala a unei capacitați de producere de energie care are adăugată o instalație de stocare. Autorizațiile Proiectului existente la data semnării acestui Contract sunt conținute in Anexa nr. 3;
  3. Contract – prezentul contract și toate anexele sale;
  4. Contract de Finanțare – contractul de finanțare care se va semna de către Beneficiar cu Ministerul Energiei in calitate de autoritate competenta care gestionează *Programul Fondul pentru Modernizare – Program cheie 1 – Apel de Proiecte: Surse regenerabile de energie și stocarea energiei – Sprijinirea investițiilor în dezvoltarea capacităților de stocare a energiei electrice (baterii) cu finanțare din Fondul de Modernizare, din februarie 2025;*
  5. Defect de serie - un defect care rezultă dintr-un mod de defecțiune similar sau care altfel ar putea fi de așteptat să rezulte din aceeași cauză principală care apare în cadrul perioadei de timp in care este acordata Garanția pentru Defecte cu privire la aceleași Echipamente (sau părți din Echipamente) sau aceleași componente ale Lucrărilor în 20% din aceste Echipamente sau componente ale Lucrărilor;
  6. Echipamente – produsele, echipamentele, mașinile, utilajele, piesele de schimb, componente principale, subansamble și elementele auxiliare astfel cum acestea sunt cuprinse în Anexa nr. 1 la prezentul Contract și pe care Furnizorul are obligația de a le furniza pentru îndeplinirea obligațiilor asumate in prezentul Contract;
  7. Forță Majoră - orice eveniment extern, imprevizibil, absolut invincibil și inevitabil, care nu putea fi prevăzut la momentul încheierii Contractului și care face imposibilă executarea tuturor sau doar a unor obligații contractuale. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din Părți;
  8. Garanția de Avans – are sensul atribuit in Clauza 4.6.1;
  9. Garanția de buna execuție - are sensul atribuit in Clauza 4.6.2;
  10. Garanția pentru buna funcționare - are sensul atribuit in Clauza 6.2.7;
  11. Garanția pentru Defecte – are sensul atribuit in Clauza 6.2.2;
  12. Garanția Extinsa - are sensul atribuit in Clauza 6.2.6;
  13. Garanția Operațională - servicii de mentenanță preventivă și corectivă complete, asistență tehnică, instruirea/ pregătirea personalului Beneficiarului cu privire la exploatarea Sistemului și furnizarea unui stoc minim de echipamente critice necesare pentru a asigura un Sistem funcțional capabil sa fie operat la parametri garantați prin prezentul Contract, astfel cum acestea sunt cuprinse în Anexa nr. 1 la prezentul Contract;
  14. HG nr. 273/1994 - Hotărârea de Guvern nr. 273/1994 privind aprobarea Regulamentului de recepție a lucrărilor de construcții și instalații aferente acestora, cu modificările si completările ulterioare;
  15. HG nr. 51/1996 – Hotărârea de Guvern nr. 51/1996 privind aprobarea Regulamentului de recepție a lucrărilor de montaj utilaje, echipamente, instalații tehnologice si a punerii in funcțiune a capacitaților de producție, cu modificările si completările ulterioare;
  16. Drepturi de Proprietate Intelectuală - oricare și toate drepturile de proprietate intelectuală economică asupra creațiilor, inclusiv dar fără a ne limita la materialele de concepție/ proiectare, prezentările, manualele, schițele, ofertele de produse și servicii, livrabilele, descoperirile, algoritmii, bibliotecile software, instrumentele de depanare, secretele comerciale, programele pentru calculator (software) dezvoltate în regim propriu sau prin alte persoane, manuale de utilizator, know-how, bazele de date *sui-generis*, invențiile, inovațiile, realizările tehnice, mărcile, desenele/modelele, orice alte rezultate ale serviciilor prestate în temeiul Contractului, care beneficiază de protecție sau sunt susceptibile de a beneficia de protecție, astfel cum pot exista oriunde în lume și sub orice jurisdicție.
  17. Lucrări – lucrările care fac obiectul prezentului Contract si anume lucrările de inginerie specifica, proiectare, asistenta tehnica in santier la momentul instalarii Sistemului, de punere in funcțiune a Sistemului, remedierea oricăror defecte, de efectuare a probelor tehnologice si a Testelor de Fabrica, Teste la Site, a testelor pentru punerea in funcțiune a Sistemului, efectuarea Testelor la Acceptarea Finala a Sistemului, Testelor la finalul perioadei pentru care este acordata Garanția pentru Defecte, servicii de Garanție Operațională, precum si orice alte lucrări și servicii necesare pentru a asigura un Sistem funcțional capabil sa fie operat la parametri garantați prin prezentul Contract;
  18. Preț - prețul reglementat in Clauza 4, plătibil Furnizorului de către Beneficiar pentru îndeplinirea integrală și corespunzătoare a tuturor obligațiilor asumate prin Contract si care este o suma fixa, ferma si care nu se poate ajusta;
  19. Proiect – „ACHIZITIE ECHIPAMENTE DE STOCARE CU BATERII ....................”
  20. Proces Verbal de Acceptare Finala a Sistemului - documentul conținut in Anexa nr. 6 care se emite de către Beneficiar după îndeplinirea condițiilor stabilite in Clauza 6.2.8;
  21. Procesul Verbal de Punere in Funcțiune a Sistemului – documentul conținut in Anexa nr. 6 care se emite de către Beneficiar după îndeplinirea condițiilor stabilite in Clauza 6.1.16;
  22. GDPR –Regulamentul (UE) 2016/679 al Parlamentului European si al Consiliului din 27 aprilie 2016 privind protecția persoanelor fizice in ceea ce privește prelucrarea datelor cu caracter personal si privind libera circulație a acestor date si de abrogare a Directivei 95/46/CE, aplicabil de la data de 25 mai 2018;
  23. Sistem – sistemul de stocare și furnizare energie electrica cu baterii descris in Anexa nr. 1;
  24. Subcontractant Aprobat – operatori economici listați in Anexa nr. 7 cu care Furnizorul poate încheia contracte de sub-contractare a activităților reglementate in acest Contract de către Furnizor si care au fost menționați in oferta Furnizorului inclusa in Anexa 18 la prezentul Contract;
  25. Teste de Fabrica – testele menționate in Anexa nr. 8;
  26. Teste la Site – testele menționate in Anexa nr. 9;
  27. Teste la Acceptarea Finala a Sistemului – testele care atesta respectarea de către Sistem a cerintelor EUROCOD descrise in Caietul de Sarcini;
  28. Zi - zi calendaristică;

1. OBIECTUL CONTRACTULUI
   1. Furnizorul are obligația de a proiecta Sistemul, furniza Echipamentele, asigura asistenta tehnica pentru instalarea Echipamentelor, testa in conformitate cu prezentul Contract, pune in funcțiune Sistemul și va presta serviciile de mententanță preventivă și corectivă a Echipamentelor si serviciile auxiliare de Garantie Operationala, astfel încât Sistemul sa poată funcționa in siguranța si la parametrii tehnici garantați prin Anexa nr. 10 la prezentul Contract.
   2. Furnizorul își va îndeplini obligațiile contractuale asumate prin prezentul Contract cu respectarea stricta a termenelor agreate in Anexa nr. 2 la prezentul Contract precum si a oricăror alte condiții impuse prin acest Contract.
   3. Beneficiarul se obligă să plătească Furnizorului Prețul, in condițiile in care Furnizorul si-a îndeplinit integral, la timp și corespunzător toate obligațiile asumate prin Contract.
2. PRETUL CONTRACTULUI SI CONDITII DE PLATA
   1. Prețul Contractului este de [*a se include suma*] **EURO** fără TVA, la care se va adăuga TVA conform prevederilor legale. Daca Furnizorul este o entitate nerezidenta fiscal in Romania, plata Prețului se va realiza in EURO. In cazul in care Furnizorul este o entitate rezidenta fiscal in Romania, Prețul se va plăti in RON utilizând cursul de schimb RON- EURO din ziua plății.
   2. Prețul este fix, ferm si nu poate fi ajustat sau modificat, Furnizorul neavând dreptul de a solicita majorarea acestuia in nicio circumstanță. Furnizorul suporta toate costurile care decurg din obligațiile asumate de acesta prin prezentul Contract inclusiv dar fără a se limita la costurile de proiectare a Sistemului, fabricare a Echipamentelor, livrare a Echipamentelor la locul indicat de Beneficiar, costurile de transport si asigurare a Echipamentelor de la locul de producție pana la locul unde vor fi instalate, descărcare a Echipamentelor, de realizare a oricăror teste impuse prin acest Contract (inclusiv a Testelor de Fabrica si a Testelor la Site), de înlocuire a oricăror componente/Echipamente, de asigurare a unui stoc de piese obligatorii pentru perioada de garanție, de asistenta tehnica in santier la momentul instalarii de catre antreprenorul general si de punere in funcțiune a Sistemului, și costurile cu serviciile de Garantie Operationala, inclusiv mentenanța preventivă și corectivă a Echipamentelor. Furnizorul va plăti toate taxele vamale (sau orice alte taxe plătibile pentru introducerea Echipamentelor/Sistemului pe piața UE si in Romania) precum si orice alte costuri/taxe de mediu necesar a fi plătite pentru îndeplinirea obiectului prezentului Contract (inclusiv dar fără a se limita la cele pentru colectarea deșeurilor electrice, contribuții la Fondul de Mediu).
   3. Tarifele unitare care compun Prețul sunt fixe si nu pot fi modificate sau actualizate sub nicio forma.
   4. Beneficiarul va plăti Prețul conform condițiilor de plata si cu respectarea graficului de plăți menționat in Anexa nr. 4.
   5. Plata facturilor necontestate se va realiza de către Beneficiar intr-un termen de **60 de Zile** de la data emiterii facturilor cu condiția ca la data emiterii facturilor de către Furnizor condițiile menționate in Anexa nr. 4 pentru emiterea facturilor respective sa fie îndeplinite.
   6. Furnizorul este obligat sa pună la dispoziția Beneficiarului următoarele instrumente de garantare:
      1. In cazul in care Anexa nr. 4 stabilește o plata in avans efectuata Furnizorului - o scrisoare de garanție bancara care va fi constituita pentru 100% din valoarea avansului, care va fi irevocabila, necondiționata, care poate fi executată la prima cerere, fără a ține cont de nicio obiecție din partea Furnizorului, care va fi emisa de o instituție de credit bancara din Romania in beneficiul Beneficiarului si care se va constitui Anexa la contract - Anexa nr. 11 („Garanția de Avans”). Garanția de Avans trebuie transmisa Beneficiarului in termen de 10 Zile de la data semnării acestui Contract. Suma achitată ca avans conform Anexei 4 in baza acestui Contract va fi scăzută din următoarele tranșe de plată.
      2. O garanție de buna execuție sub forma unei scrisori de garanție bancara irevocabila, necondiționata, care poate fi executată la prima cerere, fără a ține cont de nicio obiecție din partea Furnizorului emisa de o instituție de credit bancara din Romania in beneficiul Beneficiarului, in cuantum de 10% din Preț si care se va constitui Anexa la Contract - Anexa nr. 11 („Garanția de buna execuție”). Suma garantata prin Garanția de buna execuție va fi redusa la 5% din Preț la semnarea Procesului Verbal de Punere in Funcțiune a Sistemului daca nu exista dispute intre Furnizor si Beneficiar sau sume datorate de către Furnizor Beneficiarului. În acest caz, Garanția de bună execuție emisă pentru o valoare de 10% din Preț va fi înlocuită de o Garanție pentru avans în cuantum de 5% din Preț, prin transmiterea de către Furnizor Beneficiarului a unei noi scrisori de garanție bancară, și ulterior primirii originalului, prin returnarea de Beneficiar Furnizorului a scrisorii de garanție emise pentru o valoare de 10% din Preț.
      3. Beneficiarul are dreptul de a executa Garanția de bună execuție dacă Furnizorul nu și-a respectat oricare dintre obligațiile care îi revin în temeiul Contractului.
      4. Garanția de buna execuție va fi valabila pana la implinirea unui termen de 90 de Zile după emiterea Procesului Verbal de Acceptare Finala a Sistemului cu condiția inexistentei la acel moment a vreunei notificări din partea Beneficiarului de remediere a unor defecte/neconformități/vicii ale Sistemului.
   7. În cazul prelungirii perioadei de realizare a activităților Contractului, pentru orice motiv, inclusiv din cauza apariției unui eveniment de Forța Majoră/caz fortuit, Furnizorul are obligația prelungirii valabilității Garanției de bună execuție in mod corespunzător astfel încât aceasta sa fie valabila pe o durata de 90 de Zile după emiterea Procesului Verbal de Acceptare Finala a Sistemului conform acestui Contract.
   8. Daca pentru orice motiv Garanția de buna execuție furnizata Beneficiarului expira înainte de termenul agreat prin Clauza 4.6.2, Furnizorul va asigura prelungirea acesteia sau emiterea unei alte Garanții de buna execuție cu cel puțin 60 de zile înainte de data in care garanția inițiala ar expira. Nefurnizarea de către Furnizor a dovezii îndeplinirii de către acesta a obligațiilor asumate prin prezenta Clauza constituie temei pentru executarea de către Beneficiar a Garanției de bună execuție valabila la acel moment in întregime si pentru păstrarea sumelor primite ca urmare a executării Garanției de bună execuție cu titlu de daune-interese.
   9. Beneficiarul are dreptul de a face trageri din Garanția de buna execuție de fiecare dată când Furnizorul nu își îndeplinește obligațiile din acest Contract in mod corespunzător si la termen fără a fi obligat sa realizeze vreo notificare in acest sens către Furnizor.
   10. In cazul in care, ca urmare a unor trageri efectuate de către Beneficiar pana la semnarea Procesului Verbal de Punere in Funcțiune a Sistemului, suma garantata prin Garanția de buna execuție scade sub 10 % din Preț, Furnizorul este obligat sa asigure cu promptitudine reconstituirea acesteia pana la suma de 10% din Preț. In cazul in care ca urmare a unor trageri efectuate de către Beneficiar pana la semnarea Procesului Verbal de Acceptare Finala a Sistemului, suma garantata prin Garanția de buna execuție scade sub 5% din Preț, Furnizorul este obligat sa asigure imediat reconstituirea acesteia pana la suma de 5% din Preț. Daca Furnizorul nu își respecta obligația a reconstitui Garanția de bună execuție conform prezentei clauze în termen de 10 de Zile de la notificarea Beneficiarului de punere in întârziere, Contractul va fi reziliat de drept, conform articolului 1553 din Codul Civil, fără intervenția instanței, cu plata de daune interese.
3. DURATA CONTRACTULUI
   1. Prezentul Contract intra in vigoare la data semnării sale de către ambele Părți.
   2. Termenul/durata de realizare a activităților de proiectare, furnizare, testare si punere in funcțiune a Sistemului este de **18 luni** de la semnarea Contractului de către ambele Părți.
   3. Durata de prestare a serviciilor de Garanție Operațională, constând în serviciile de mentenanță preventivă și corectivă, asistență tehnică, instruirea/ pregătirea personalului Beneficiarului cu privire la exploatarea Sistemului și furnizarea unui stoc minim de echipamente critice este de ......... [*a se insera durata Garantiei Operationale*] ani de la data semnării de către Părți a Procesului Verbal de Punere in Funcțiune a Sistemului fără obiecțiuni.
   4. Contractul rămâne valabil pana la îndeplinirea de către Părți a tuturor obligațiilor care decurg din acesta.
4. OBLIGATIILE FURNIZORULUI
   1. LIVRAREA ECHIPAMENTELOR. ASISTENTA TEHNICA IN SANTIER LA MOMENTUL INSTALARII DE CATRE ANTREPRENORUL GENERAL SI PUNERE IN FUNCTIUNE A SISTEMULUI
      1. Furnizorul are obligația de a asigura livrarea Echipamentelor la locația indicata de Beneficiar in termenele impuse prin Anexa nr. 2. Furnizorul îl va notifica pe Beneficiar cu cel puțin 15 Zile înainte de data estimata de livrare a oricărui Echipament si se va asigura ca livrarea Echipamentelor va fi însoțită de documentele din Clauza 6.1.5.
      2. Echipamentele vor fi livrate in regim de DDP (Incoterms 2020) la locația indicata de Beneficiar dar descărcarea Echipamentelor se va realiza de către Furnizor.
      3. Echipamentele care vor fi livrate vor fi noi, vor respecta cerințele tehnice prevăzute in Anexa nr. 1 precum si orice cerințe tehnice conținute in legislația aplicabila sau in orice standarde utilizate/impuse de către operatorii de rețea electrica (distribuție sau transport de energie electrica).
      4. Echipamentele vor fi livrate împreună cu toate accesoriile, materialele si consumabilele aferente, necesare montajului, instalării si punerii in funcțiune a unui Sistem funcțional si capabil sa fie utilizat astfel cum a fost avut in vedere de Beneficiar pe o durata de operare comerciala de *20 ani*.
      5. Echipamentele vor fi însoțite de următoarele documente care vor fi predate Beneficiarului la livrare: (a) certificate de garanție care respecta prevederile din Anexa nr 14; (b) declarații sau certificate de conformitate emise in conformitate cu Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93; (c) avize de însoțire a mărfii; (d) facturi fiscale; (e) scrisoarea de trăsura CMR si MSDS (fisa de securitate); (f) manuale de utilizare si de operare, nomenclatorul pieselor de schimb, lista componentelor precum si orice alte documente necesare a însoți Echipamentele conform legii.
      6. Vânzătorul va asigura marcarea corespunzătoare a ambalajelor in care sunt împachetate Echipamentele in limba romana cu respectarea legislației aplicabile. Echipamentele vor fi ambalate astfel încât sa fie protejate pe durata transportului si pe durata depozitarii.
      7. Furnizorul se obligă sa livreze doar Echipamente de cea mai înalta calitate, care corespund in totalitate scopului declarat de Beneficiar, nu prezintă defecte de design, proiectare sau materiale, manoperă, etichetare, care respectă parametrii tehnici, de calitate, de performanta care sunt specificați pe eticheta produsului si pe cei care sunt incluși in Anexele prezentului Contract.
      8. Livrarea Echipamentelor va fi însoțită de certificate de garanție a Echipamentelor care condițiile din Anexa 14 si precum si de dovada acceptării de care producătorii Echipamentelor a cesiunii certificatelor de garanție de la Furnizor/producători la Beneficiar.
      9. La data livrării Echipamentelor la locația indicata de către Beneficiar, Părțile vor realiza o inspecție vizuala a Echipamentelor pentru a identifica vicii sau deficiente/neconformități aparente vizibile sau lipsuri cantitative. Orice vicii/deficiente/lipsuri identificate in aceasta inspecție vor fi menționate in procesul verbal de livrare a Echipamentelor si Furnizorul are obligația de a remedia respectivele vicii/deficiente/lipsuri/neconformități, pe costul sau, cu promptitudine pentru a asigura respectarea graficul de execuție atașat acestui Contract in Anexa nr. 2. Furnizorul va suporta orice costuri (inclusiv costuri de fabricare, achiziție, reparare, transport) necesare pentru îndeplinirea de către Furnizor a obligației asumate prin aceasta clauza.
      10. Clauza 6.1.9 nu aduce atingere dreptului Beneficiarului de a notifica Furnizorul cu privire la oricare vicii/defecte/neconformități (aparente sau ascunse) care apar in cursul perioadei in care se acorda Garanția pentru Defecte conform acestui Contract.
      11. Furnizorul are obligatia de a asigura asistenta tehnica la montarea Echipamentelor si instalarea Sistemului de catre Antreprenorul General in santier, in conformitate cu prevederile Anexelor 2, 5 si 17.
      12. La finalizarea instalării Sistemului de catre Antreprenorul General, se va semna procesul verbal de recepție la terminarea lucrărilor de construcții reglementat de HG nr. 273/1994 si respectiv procesul verbal de recepție la terminarea lucrărilor de montaj utilaje, echipamente şi instalații tehnologice in baza HG nr. 51/1996. Furnizorul trebuie sa participe la procedurile care vor fi implementate in temeiul HG nr. 273/1994 si respectiv HG nr. 51/1996 având obligația de a remedia orice deficiente/neconformități identificate in respectivele procese verbale de recepție.
      13. La finalizarea probelor tehnologice si a testelor necesar a fi realizate pentru a verifica daca Sistemul funcționează in parametrii agreați prin acest Contract, se va semna in temeiul HG nr. 51/1996 procesul verbal de recepție a punerii in funcțiune cu autoritățile publice implicate. Furnizorul trebuie sa participe la procedurile care se vor finaliza cu emiterea procesului verbal de recepție a punerii in funcțiune temeiul HG nr. 51/1996 având obligația de a remedia orice deficiente/neconformități identificate in respectivul proces verbale de recepție a punerii in funcțiune.
      14. Semnarea proceselor verbale menționate in Clauza 6.1.12 si respectiv in Clauza 6.1.13 nu reprezintă acceptarea de către Beneficiar a Sistemului si a Lucrărilor in accepțiunea prezentului Contract. Chiar daca procesele menționate in Clauza 6.1.12 si respectiv in Clauza 6.1.13 nu menționează deficiente/neconformități ale Sistemului/Lucrărilor, in măsura in care acestea sunt identificate de către Beneficiar si notificate Furnizorului, Furnizorul are obligația de a le remedia cu respectarea prevederilor Anexei nr. 15 si pe costul exclusiv al Furnizorului.
      15. Furnizorul are obligația de a transmite, fie Beneficiarului fie Antreprenorului General, la alegerea Beneficiarului si in termenele indicate de către Beneficiar, toate documentele necesare pentru a putea obține de la operatorii de rețea competenți (i) notificarea de punere sub tensiune pentru probe a Proiectului, (ii) notificarea de funcționare finala a Proiectului, (iii) certificatul de conformitate a Proiectului, (iv) certificatul de racordare si orice alte licențe necesare pentru operarea Proiectului de către Beneficiar.
      16. Furnizorul va furniza toate documentele necesare Beneficiarului sau entității desemnate de acesta pentru obținerea avizelor/certificatelor menționate in Clauza 6.1.15 inclusiv dar fără a se limita la: documentele care fac parte din documentația tehnica pentru instalația de stocare a energiei electrice (astfel cum aceasta este reglementata prin Ordinul nr. 3/2023 pentru aprobarea Normei tehnice privind cerințele tehnice de racordare la rețelele electrice de interes public pentru instalațiile de stocare a energiei electrice și procedura de notificare pentru racordarea instalațiilor de stocare a energiei electrice), certificate de conformitate, buletine de fabrica, rapoarte de teste si simulări care demonstrează conformitatea cu cerințele tehnice, certificate de echipament aferente invertoarelor eliberate de organisme de certificare autorizate la nivel european, rezultate ale Testelor de Fabrica, Testelor la Site etc.
      17. In cazul in care oricare dintre testele necesar a se efectua conform acestui Contract (incluzând Testele la Site, testele la punerea in funcțiune a Sistemului, testele necesar a se efectua pentru a obține: (i) notificarea de punere sub tensiune a Proiectului, (ii) certificatul de racordare, (iii) notificare de punere sub tensiune finala a Proiectului sau (iv) certificatul de conformitate a Proiectului in ansamblu sau a Echipamentelor in mod individual) nu au rezultate pozitive sau daca oricare Echipament si/sau Sistemul si/sau Proiectul nu obțin certificările necesare din partea operatorilor de rețea relevanți, Beneficiarul poate, la libera sa alegere, sa rezoluționeze prezentul Contract printr-o simpla notificare trimisa Furnizorului, fără a fi necesara punerea in întârziere a Furnizorului sau intervenția instanțelor de judecata. In acest caz, Furnizorul va fi obligat sa înlăture toate componentele Sistemului de pe șantier, sa lase șantierul liber de orice materiale si sa răspundă fata de Beneficiar pentru daunele cauzate acestuia. Furnizorul va rambursa in termen de 10 de Zile de la primirea notificării de rezoluțiune a Contractului din partea Beneficiarului toate transele din Preț primite de la Beneficiar.
      18. Pentru emiterea in mod valabil a Procesului Verbal de Punere in Funcțiune a Sistemului de către Beneficiar, următoarele condiții trebuie sa fie îndeplinite in mod cumulativ:
          1. Lucrările sa fi fost finalizate conform graficului de execuție agreat si sa nu existe niciun defect/neconformitate/viciu ale Echipamentelor si/sau a Sistemului si/sau a Lucrărilor;
          2. Îndepărtarea de către Furnizor a oricărui echipament rămas, a surplusului de material, a gunoiului și a oricăror lucrări temporare de pe șantier;
          3. Furnizorul sa nu datoreze Beneficiarului nicio penalitate/daune interese in temeiul acestui Contract;
          4. Procesele verbale de recepție menționate la Clauzele 6.1.12 si respectiv 6.1.13 sa fi fost semnate fără obiecțiuni;
          5. Certificatele de garanție a Echipamentelor achiziționate de Furnizor de la terți respecta condițiile din Anexa nr. 14 si Beneficiarul poate ridica pretenții direct împotriva producătorilor acestor Echipamente ca si cum Beneficiarul le-ar fi achiziționat direct de la aceștia, producătorii Echipamentelor fiind notificați si acceptând cesiunea certificatelor de garanție de la Furnizor la Beneficiar;
          6. Beneficiarul a primit notificarea de punere sub tensiune a Proiectului din partea operatorului de rețea relevant;
          7. Beneficiarul a primit certificatul de conformitate tehnica din partea operatorului de rețea relevant;
          8. Testele care atesta îndeplinirea parametrilor agreați in Anexa nr. 10 de către Sistem au fost îndeplinite cu succes;
          9. Furnizorul a transmis toata documentația menționata in Anexa nr. 13 către Beneficiar.
   2. GARANTIILE ECHIPAMENTELOR/LUCRARILOR/SISTEMULUI
      1. Furnizorul garantează ca Echipamentele au fost proiectate conform standardelor si reglementarilor aplicabile si ca după punerea in funcțiune a Echipamentelor Sistemul rezultat va putea fi operat in parametrii din Anexa nr. 10 si va opera fără defecte.
      2. Furnizorul garantează ca:
      3. Echipamentele sunt noi, nu au defecte/vicii/neconformități in ceea ce privește design-ul, materiile prime din care sunt realizate, manopera;
      4. Lucrările sunt realizate in conformitate cu prevederile acestui Contract si ale reglementarilor aplicabile si nu prezinta vicii aparente sau ascunse, deficiente sau neconformități de orice natura;
      5. după instalare si punere in funcțiune Sistemul este capabil sa opereze si sa funcționeze conform scopului avut in vedere de Beneficiar si in parametrii specificați in Anexa nr. 10 fără defecte/vicii/neconformități.

(„Garanția pentru Defecte”).

* + 1. Garanția pentru Defecte este valabila pentru o perioada de 2 ani de la data semnării de către Părți a Procesului Verbal de Punere in Funcțiune a Sistemului fără obiecțiuni. In cazul in care Beneficiarul identifica vreun defect/viciu sau neconformitate a Sistemului, Echipamentelor sau a Lucrărilor pana la expirarea duratei in care se acorda Garanția pentru Defecte, acesta are obligația de a le notifica Furnizorului in maxim 5 Zile de la identificarea acestora. Furnizorul este obligat sa remedieze orice vicii/defecte sau neconformități notificate de către Beneficiar, gratuit, cu respectarea termenilor de remediere prevăzuți in Anexa nr 15. Remedierea viciilor/defectelor sau a neconformităților apărute pe durata Garanției pentru Defecte se va realiza fie prin repararea oricărui Echipament, înlocuirea Echipamentelor care prezinta defecte/vicii/neconformități sau refacerea oricăror Lucrări si in aceste situații Garanția pentru Defecte se va prelungi cu perioada necesară remedierii defectelor/viciilor/neconformităților.
    2. In cazul in care Furnizorul nu remediază defectele/viciile/neconformitățile notificate in intervalele de timp stabilite in Anexa nr. 15, Furnizorul va datora penalități de întârziere de 0,3% din Preț pe zi de întârziere, pana la remedierea completa a situației. In cazul in care timpii de remediere din Anexa nr. 15 sunt depășiți cu mai mult de 30 zile, Beneficiarul poate remedia defectele/viciile/neconformitățile prin alți contractori si sumele plătite contractorilor care remediază defectele/viciile/neconformitățile vor fi recuperate de către Beneficiar de la Furnizor fie prin executarea Garanției de buna execuție sau direct de la Furnizor in baza unei facturi care va fi emise de către Beneficiar. Furnizorul are obligația de plata a sumei reflectate in factura emisa de către Beneficiar in temeiul prezentei clauze in termen de 30 de Zile de la primirea acesteia. Plata de catre Furnizor a oricăror penalități de întârziere in temeiul prezentei Clauze nu aduce atingere dreptului Beneficiarului de a solicita si obține daune compensatorii pentru prejudiciile cauzate Beneficiarului prin întârzierea Furnizorului in îndeplinirea obligațiilor sale.

Valoarea totala a penalitatilor calculate in cazul in care Furnizorul nu remediază defectele/viciile/neconformitățile notificate in intervalele de timp stabilite in Anexa nr. 15 nu poate sa depaseasca 20% din Pretul Contractului. Toate celelalate prevederi contractuale raman aplicabile si in vigoare.

* + 1. Furnizorul are obligația ca, în cazul în care un Defect de serie este identificat în perioada de garantie după semnarea de către Părți a Procesului Verbal de Punere in Funcțiune a Sistemului fără obiecțiuni, Furnizorul, în termen de 5 (cinci) Zile de la o notificare transmisă de Beneficiar în acest sens sau de la data la care Furnizorul ia cunoștință de un astfel de Defect de serie, va iniția o investigație cu privire la cauza principală a unei astfel de defecțiuni sau defecte identificate și va propune un plan de reparație / înlocuire care să se aplice tuturor Echipamentelor sau componentelor Lucrărilor afectate de un astfel de Defect de serie, sub rezerva aprobării de către Beneficiar. După ce Beneficiarul a aprobat planul de reparație/înlocuire, Furnizorul este obligat sa implementeze imediat planul de reparație / înlocuire a componentelor/Lucrărilor afectate de un Defect de serie. Procedura privind Defectele de serie se aplică și în cazul în care este detectat un Defect de serie în cadrul oricăror teste realizate conform acestui Contract pana la data expirării perioadei de garantie de la semnarea de către Părți a Procesului Verbal de Punere in Funcțiune a Sistemului fără obiecțiuni.
    2. După încheierea perioadei menționată la Clauza 6.2.3 in care este acordata Garanția pentru Defecte, Furnizorul va rămâne răspunzător timp de 12 luni de la remedierea viciului ascuns ("Garanție Extinsă"), atât pentru piesele noi înlocuite (începând cu data înlocuirii), precum și pentru serviciile de reparații prestate (de la finalizarea prestării serviciului de reparații). Garanția Extinsă se aplică numai acestor piese și lucrări de remediere și nu afectează Lucrările sau perioada menționată la Clauza 6.2.3 in care este acordata Garanția pentru Defecte.
    3. In plus fata de obligațiile asumate de Furnizor in Clauzele 6.2.1*-*6.2.5, Furnizorul garantează Beneficiarului ca Sistemul va funcționa in parametrii garantați de Furnizor in Anexa nr. 10 cel puțin 20 ani de la data semnării fără obiecțiuni a Procesului Verbal de Punere in Funcțiune a Sistemului („Garanția pentru buna funcționare”). In cazul nerespectării Garanției pentru buna funcționare, Furnizorul va datora Beneficiarului cu titlu de clauza penala de întârziere o suma calculata conform prevederilor din Anexa nr. 10 plătibilă pentru fiecare zi care curge intre data constatării încălcării Garanției pentru buna funcționare si pana la remedierea deficiențelor. Plata penalităților de întârziere agreate in aceasta clauza nu aduce atingere dreptului Beneficiarului de a solicita si obține de la Furnizor daune compensatorii pentru prejudiciul suferit de către Beneficiar ca urmare a nerespectării Garanției pentru buna funcționare calculate conform termenilor din Anexa nr. 10.
    4. La expirarea perioadei de Garanție pentru Defecte Beneficiarul va emite Procesul Verbal de Acceptare Finala a Sistemului daca sunt îndeplinite următoarele condiții:

1. Inexistenta defectelor/neconformităților/viciilor cu privire la Echipamente, Sistem si/sau Lucrări;
2. Semnarea proceselor de recepție finala in temeiul HG nr. 273/1994 si respectiv a HG nr. 51/1996 fără obiecțiuni;
3. Sistemul a funcționat in parametrii garantați prin Anexa nr. 10 din prezentul Contract;
4. Toate Testele la Acceptarea Finala din Anexa nr. 17 au avut un rezultat pozitiv, costul acestora fiind suportat de către Furnizor.
   * 1. Furnizorul va fi răspunzător pentru viciile ascunse ale Sistemului, ivite într-un interval de 10 ani de la semnarea procesului de recepție finala incheiat conform HG nr. 273/1994 si respectiv a HG nr. 51/1996, precum şi după împlinirea acestui termen de 10 ani menționat in prezenta clauza, pe toată durata de existenta a Sistemului, pentru viciile structurii de rezistență rezultate din nerespectarea normelor de proiectare şi de execuție în vigoare la data realizării Sistemului.
   1. OBLIGATII GENERALE ALE FURNIZORULUI
      1. Furnizorul va respecta toate obligațiile conținute in acest Contract inclusiv pe cele conținute in Anexele acestuia.
      2. In îndeplinirea obligațiilor contractuale asumate prin prezentul Contract, Furnizorul se obligă să respecte reglementările referitoare la condițiile de muncă şi protecția muncii şi după caz, standardele internaționale agreate cu privire la forța de muncă, convențiile cu privire la libertatea de asociere şi negocierile colective, eliminarea muncii forțate și obligatorii, eliminarea discriminării în privința angajării şi ocupării forței de muncă și abolirea muncii minorilor.
      3. Furnizorul va respecta și se va supune tuturor legilor şi reglementărilor în vigoare în Romania şi se va asigura că personalul său precum si orice Subcontractanți Aprobați vor respecta și se vor supune de asemenea acelorași legi și reglementări.
      4. Furnizorul va asigura respectarea oricăror prevederi legale aplicabile precum si a cerințelor standardelor și normativelor energetice în domeniu, standardelor/normelor tehnice/reglementarilor aplicabile (naționale si europene), inclusiv dar fără a se limita la următoarele:
5. Norma tehnică "Cerințele tehnice de racordare la rețelele electrice de interes public pentru instalațiile de stocare a energiei electrice și procedura de notificare pentru racordare a instalațiilor de stocare a energiei electrice” aprobată prin Ordinul ANRE nr. 3 /2023;
6. Procedura de notificare pentru racordare a unităților generatoare şi de verificare a conformității unităților generatoare cu cerințele tehnice privind racordarea unităților generatoare la rețelele electrice de interes public aprobată prin Ordinul ANRE nr. 51/2019;
7. Procedura de calificare tehnică pentru furnizarea serviciilor de sistem aprobată prin Ordinul ANRE nr. 89/2021 si procedurile Transelectrica relevante;
8. Ordinul ANRE nr. 127/2021 pentru aprobarea Regulamentului privind clauzele şi condițiile pentru furnizorii de servicii de echilibrare și pentru furnizorii de rezervă de stabilizare a frecvenței şi a Regulamentului privind clauzele și condițiile pentru părțile responsabile cu echilibrarea şi pentru modificarea şi abrogarea unor ordine ale președintelui Autorității Naționale de Reglementare în Domeniul Energiei;
9. Standardele listate in Anexa nr. 1 precum si oricare alte standarde IEC aplicabile;
10. Alte reglementari/norme aplicabile;
    * 1. Furnizorul va menține in vigoare pe toata durata Contractului toate autorizațiile necesare pentru îndeplinirea obligațiilor asumate de acesta prin prezentul Contract de la autoritățile competente.
      2. Furnizorul va proiecta, asigura asistenta tehnica a Antreprenorului General la instalarea Echipamentelor in santier , testa si pune in funcțiune Sistemul cu respectare stricta si completa a tuturor cerințelor si condițiilor reglementate prin Autorizațiile Proiectului si prin anexele la acest Contract.
      3. Furnizorul va respecta toate cerințele de sănătate, securitate in munca si/ sau prevenirea si stingerea incendiilor si/ sau protecția mediului, stipulate in prezentul Contract si anexele sale precum si orice prevederi legale aplicabile in domeniile respective. Cu cel puțin 15 zile inainte de livrarea Echipamentelor, Furnizorul va semna Convenția SSM care va fi pusa la dispozitia sa de catre Beneficiar si își asuma obligația de a-i determina pe toți Subcontractanții Aprobați care vor desfășura activități la locația Beneficiarului sa semneze Convenția SSM înainte de începerea oricăror activități la locația Beneficiarului.
      4. Furnizorul este obligat sa redacteze propriul sau plan de sănătate si securitate in munca si sa respecte planul de sănătate si securitate in munca al Beneficiarului transmis acestuia. Furnizorul este obligat sa respecte Condițiile Generale SSM atașate la prezentul Contract ca Anexa nr. 18.
      5. Furnizorul va notifica Beneficiarului orice încălcări ale cerințelor de sănătate, securitate in munca si/ sau prevenirea si stingerea incendiilor si/ sau protecția mediului. Răspunderea pentru supravegherea personalului propriu, inclusiv a aplicării masurilor de sănătate, securitate in munca, prevenirea si stingerea Incendiilor, protecția mediului si protecția civila, revin in totalitate Furnizorului. Cu toate acestea, dacă în funcție de circumstanțele concrete ale situației se va stabili răspunderea in sarcina Beneficiarului, Furnizorul se obliga sa despăgubească Beneficiarul integral pentru orice prejudiciu decurgând din răspunderea astfel stabilita.
      6. Furnizorul trebuie să efectueze executarea Lucrărilor, serviciilor asociate si a Echipamentelor obiect al Contractului cu echipa de proiect nominalizată conform ofertei sale conținută in Anexa 18 la prezentul Contract. Personalul, materialele si echipamentele necesare execuției Lucrărilor, serviciilor asociate si a Echipamentelor vor fi asigurate de Furnizor.
      7. Furnizorul va asigura în mod continuu personalului salariat ori contractat echipamentul necesar pentru îndeplinirea în mod eficient a sarcinilor acestuia.
      8. Furnizorul nu va efectua schimbări ale personalului nominalizat in oferta sa inclusa ca anexa la prezentul Contract fără acordul scris prealabil al Beneficiarului.
      9. Pe parcursul derulării executării acestui Contract, pe baza unei cereri scrise motivate şi justificate, Beneficiarul poate solicita înlocuirea dacă consideră că un membru al personalului nu îşi îndeplinește sarcinile alocate acestuia sau daca acesta nu respecta regulile/normele de sănătate, securitate in munca si/ sau prevenirea si stingerea Incendiilor si/ sau protecția mediului la locația unde se pune in funcțiune Sistemul. În cazul în care un membru al personalului trebuie înlocuit, înlocuitorul trebuie să dețină cel puțin aceeași experiență şi calificare. Costurile suplimentare generate de înlocuirea personalului incumbă Furnizorului.
      10. Furnizorul va utiliza in realizarea Lucrărilor doar personal calificat, experimentat si care deține toate autorizațiile necesare in domeniu. Furnizorul se va asigura ca Subcontractanții Aprobați si personalul acestora dețin toate autorizațiile necesare.
      11. Furnizorul are obligația de a asigura încă din faza de proiectare a Sistemului ca toate componentele acestuia in mod individual precum si Sistemul (ca un tot unitar) vor fi compatibile si vor respecta, pe toata durata de operare comerciala a Sistemului, reglementările conținute in Ordonanța de Urgenta nr. 155/2024 privind instituirea unui cadru pentru securitatea cibernetică a rețelelor şi sistemelor informatice din spațiul cibernetic național civil, directiva (UE) 2022/2555 A PARLAMENTULUI EUROPEAN ȘI A CONSILIULUI din 14 decembrie 2022 privind măsuri pentru un nivel comun ridicat de securitate cibernetică în Uniune, de modificare a Regulamentului (UE) nr. 910/2014 și a Directivei (UE) 2018/1972 și de abrogare a Directivei (UE) 2016/1148 (Directiva NIS 2) precum si legislația primara si secundara aferente, si Conditiile de securitate cibernetica ale Beneficiarului anexate prezentului Contract ca Anexa nr. 20. Echipamentele si Sistemul vor respecta standardele si reglementările listate in mod nelimitativ in Anexa nr. 1.
      12. In plus fata de oricare alte obligații impuse de legislația aplicabila sau prin acest Contract, Furnizorul are obligația:
    1. de a aplica și obține toate autorizațiile și avizele pe care Furnizorul este obligat să le obțină în conformitate cu legislația aplicabila si Contractul pentru livrarea Echipamentelor, inclusiv formalitățile vamale pentru acestea, dacă este cazul, și pentru transportul oricăror utilaje/materiale necesare Furnizorului la aducerea si la îndepărtarea Echipamentelor de pe șantier;
    2. de a evita, pe cât posibil, acumularea de obstacole pe șantier;
    3. de a depozita sau retrage orice utilaje, echipamente, instalații, surplus de materiale;
    4. de a adopta toate măsurile necesare pentru a asigura protecția mediului, astfel cum este definit de legislația aplicabilă, inclusiv pentru a preveni, limita, atenua sau remedia, după caz, orice formă de poluare, degradare ori deteriorare a factorilor de mediu sau orice amenințare iminentă de acest fel rezultată din sau în legătură cu executarea Lucrărilor;
    5. de a asigura gestionarea oricăror substanțe/amestecuri periculoase și a oricăror tipuri de deșeuri generate pe parcursul și ca urmare a executării Lucrărilor, în funcție de categoria acestora, respectiv respectarea tuturor obligațiilor legale aplicabile, inclusiv cu privire la colectarea, transportul, predarea, reciclarea, valorificarea, tratarea și/sau eliminarea acestora, după caz, prin intermediul unor operatori autorizați, potrivit legislației în vigoare;
    6. la finalizarea Lucrărilor, respectiv punerea în funcțiune a Echipamentelor, de a preda locația liberă de orice tipuri de deșeuri (inclusiv deșeuri din construcții), reziduuri, componente defecte, substanțe/amestecuri periculoase sau poluante sau de orice alte urme de contaminare rezultate din activitatea desfășurată, precum și de a aduna şi îndepărta de pe șantier lucrările provizorii de orice natura, care nu mai sunt necesare;
    7. de a preda toate materialele recuperabile (deșeuri metalice) reprezentantului Beneficiarului;
    8. de a furniza echipamentele, uneltele, materialele, utilajele de construcție, utilitățile și consumabilele, transportul și alte facilități și servicii (inclusiv orice materiale, echipamente, consumabile și facilități temporare) necesare pentru executarea și finalizarea corespunzătoare a Lucrărilor.
    9. de a asigura paza Echipamentelor, a Sistemului si a Lucrărilor conform Legii nr. 333/2003 privind paza obiectivelor, bunurilor si valorilor si protecția persoanelor pe durata execuției Lucrărilor si pana la data semnării Procesului Verbal de Punere in Funcțiune a Sistemului.
    10. de a asigura transportul Echipamentelor la locația indicata de Beneficiar si de a suporta orice costuri care sunt generate de utilizarea de către acesta a drumurilor spre șantier, costuri cu obținerea autorizațiilor necesare transportului, etc.
    11. de a suporta toate costurile cu alimentarea cu energie electrică și apă pe șantier și prețurile pentru facilitățile care urmează să fie instalate de Furnizor în scopul oricăreia dintre Lucrările care urmează să fie executate;
    12. de a participa la toate inspecțiile care vor fi desfășurate de Beneficiar sau de entități numite de acesta si sa asigure Beneficiarului condițiile necesare pentru a efectua astfel de activități de inspecție, inclusiv accesul, facilitățile necesare, echipamentele, etc.
    13. de a da Beneficiarului sau oricărei alte persoane autorizate de Beneficiar acces la instalațiile și locurile unde sunt pregătite Lucrările sau de unde sunt colectate materialele, articolele fabricate sau materialele pentru Lucrări și de a oferi toate mijloacele și asistența necesare și (ii) va permite Beneficiarului sau oricărei alte persoane autorizate de Beneficiar, să asiste la orice test sau inspecție a Lucrărilor sau a Proiectului.
    14. ASIGURARI
        1. Furnizorul este obligat sa prezinte Beneficiarului in termen de 14 Zile de la data semnării acestui Contract: a) o polița de asigurare de tip „Construction All Risks” Insurance inclusiv cu privire la daunele si pierderile care pot fi suferite pe durata realizării Lucrărilor si pe durata in care este aplicabila Garanția pentru defecte cu acoperire asupra Echipamentelor si a oricaror alte bunuri la valoarea Contractului fara TVA; b) o poliță de răspundere fata de terți si răspunderea constructorului care sa acopere daunele produse terților, Beneficiarului sau personalului Furnizorului sau al Beneficiarului, cu acoperire si pentru subcontractori, cu limita de acoperire 1.000.000 Euro per eveniment si 5.000.000 Euro in agregat anual precum si c) o poliță de asigurare Cargo pentru fiecare transport de Echipamente la locul șantierului si c) orice alte polițe care sunt obligatorii conform legislației aplicabile. Aceste polițe de asigurări trebuie sa fie valabile de la data semnării Contractului pana la semnării fără obiecțiuni a Procesului Verbal de Acceptare Finala a Sistemului. Polițele menționate in acesta clauza îl vor nominaliza pe Beneficiar ca unic beneficiar al despăgubirilor din asigurare.
    15. PASTRAREA DOCUMENTELOR
        1. Furnizorul este obligat sa asigure disponibilitatea documentelor si/sau a informațiilor aferente executării acestui Contract cu ocazia oricăror misiuni de control desfășurate de oricare autoritate in legătura cu fondurile publice si/sau comunitare acordate Beneficiarului pentru dezvoltarea Proiectului.
    16. ASOCIERE. SUBCONTRACTARE
        1. Furnizorul are dreptul de a executa prezentul Contract fie individual, fie în cadrul unei asocieri, consorțiu sau altei grupări formată din două sau mai multe persoane, constituită conform legislației aplicabile.
        2. În cazul în care Beneficiarul constituie o asociere, consorţiu sau altă grupare formată din două sau mai multe persoane, toate aceste persoane vor răspunde în solidar și indivizibil faţă de Beneficiar pentru executarea Contractului şi îndeplinirea obligațiilor contractuale. Aceste persoane vor notifica Beneficiarul cu privire la liderul lor, persoană desemnată de asociere să acționeze în numele său în cadrul acestui Contract şi care va fi autorizată să angajeze asocierea. Componența (inclusiv identitatea liderului) şi statutul asocierii nu vor fi modificate fără acordul prealabil al Beneficiarului. Furnizorul va include în prevederile contractului de asociere/consorțiu sau ale altor documente constitutive dispozițiile de mai sus. Prevederile privind Subcontractanții Aprobați se aplică în continuare, potrivit Contractului, indiferent dacă executarea Contractului se face individual sau în cadrul unei asocieri.
        3. Furnizorul nu va putea subcontracta activități care decurg din acest Contract decât către Subcontractanți Aprobați care au fost individualizați in Anexa nr. 7 la acest Contract. Daca, in cursul executării prezentului Contract, devine necesara subcontractarea care o entitate care nu este inclusa in lista de Subcontractanți Aprobați, Furnizorul va solicita consimțământul scris in avans al Beneficiarului. Doar cu condiția primirii acordului expres exprimat in scris al Beneficiarului cu privire la propunerea privind un nou subcontractant, Furnizorul poate încheia un contract de subcontractare cu respectiva entitate care ulterior primirii acordului Beneficiarului va fi considerata Subcontractant Aprobat si va fi inclusa in Anexa nr. 7 la acest Contract. Furnizorul este răspunzător fata de Beneficiar pentru acțiunile/inacțiunile oricăror subcontractanți utilizați de acesta.
    17. STAREA AMPLASAMENTULUI
        1. Furnizorul confirma ca a studiat locația unde se va implementa Proiectul, accesul și condițiile amplasamentului și că, în calitatea sa de profesionist experimentat în astfel de Lucrări, are cunoștințe extinse despre natura, tipul, cantitățile și condițiile Lucrărilor, și că, pe baza inspecției și a documentației prezentate de Beneficiar, cu condiția realizării lucrărilor civile de către Antreprenorul General, amplasamentul este adecvat pentru instalarea Sistemului.
    18. OBLIGATII IN RELATIA CU ANTREPRENORUL GENERAL
        1. Furnizorul va respecta obligațiile impuse prin Anexa nr. 5 si va asista, coopera si furniza toate informațiile necesare Antreprenorului General (inclusiv dar fără a se limita la certificate ale Echipamentelor, informații privind design-ul si parametrii fundațiilor, ai traseelor instalațiilor electrice) si va întreprinde toate acțiunile/masurile care sunt menționate in Anexa nr. 5 ca fiind in responsabilitatea acestuia precum si orice acțiuni/masuri necesare pentru realizarea obiectului contractului încheiat intre Antreprenorul General si Beneficiar.
        2. Pe parcursul prezentului Contract, Furnizorul va avea obligația de a furniza asistență în șantier Antreprenorului General la lucrările de montare a Echipamentelor și instalare a Sistemului, inclusiv de a asigura suport pentru coordonarea, supravegherea și optimizarea realizării lucrărilor de montaj, în conformitate cu cerințele Beneficiarului și cu standardele aplicabile.
11. OBLIGATII GENERALE ALE BENEFICIARULUI
    1. Beneficiarul are obligația de a efectua plata transelor din Preț conform regulilor stabilite in prezentul Contract.
    2. Beneficiarul are obligația de a asigura Furnizorului acces in interiorul locației unde se va amplasa Sistemul.
12. TRANSFERUL RISCULUI SI AL PROPRIETĂȚII
    1. Furnizorul este răspunzător pentru orice daune/prejudicii aduse Echipamentelor si/sau Sistemului care se produc intre data semnării acestui Contract si data semnării fără obiecțiuni a Procesului Verbal de Punere in Funcțiune a Sistemului.
    2. Furnizorul își asuma riscul pierderii/deteriorării Echipamentelor si/sau a Sistemului intre data semnării acestui Contract pana la data semnării fără obiecțiuni a Procesului Verbal de Punere in Funcțiune a Sistemului.
    3. Dreptul de proprietate asupra Echipamentelor trece de la Furnizor la Beneficiar la data care intervine prima dintre: a) livrarea la locația indicata de către Beneficiar a Echipamentelor sau b) plata de către Beneficiar a Prețului sau c) finalizarea lucrărilor de instalare/construcție a Sistemului certificate prin semnarea fără obiecțiuni a proceselor verbale la terminarea lucrărilor menționate in Clauza6.1.12. Transferul dreptului de proprietate reglementat prin prezenta Clauza nu va fi considerat o acceptare a riscului de către Beneficiar si nu va diminua sau limita obligația Furnizorului de a suporta riscurile reglementate de Clauza 8.2.
    4. La data livrării la locația indicata de către Beneficiar a Echipamentelor, Echipamentele nu vor fi grevate de nicio sarcina, ipoteca, drepturi de retenție a dreptului de proprietate, drepturi preferențiale sau orice alte drepturi similare.
    5. Furnizorul renunță in mod expres, irevocabil si necondiționat la: (a) dreptul de ipoteca legala asupra Lucrărilor, Echipamentelor si/sau Sistemului instituit de art. 2386 alin. (6) Cod Civil, renunțarea făcând-se in condițiile art. 2428 alin. 2) litera e) Cod Civil, si (b) la orice sarcina, gaj, privilegiu, drept de retenție, sau orice alt asemenea drept cu privire la Lucrări/ Echipamente /Sistem si/sau Beneficiar.
13. RASPUNDEREA PĂRȚILOR
    1. În cazul neîndeplinirii obligațiilor contractuale de plata a Prețului, Beneficiarul va plăti penalități contractuale la nivelul dobânzii legale penalizatoare pentru fiecare zi de întârziere din valoarea sumei scadente si neachitate la termen. Valoarea totala a penalităților astfel calculate nu poate sa depășească valoarea totala a sumelor datorate.
    2. În cazul nerespectării la termen a oricărei obligații contractuale impuse prin acest Contract, Furnizorul va plăti cu titlul de clauză penală de întârziere o sumă care reprezintă 0.3% din Preț pentru fiecare zi de întârziere fata de termenele impuse prin Contract.

De asemenea, în cazul nerespectării termenelor asumate de Furnizor prin oferta depusă în cadrul procedurii de atribuire aferente Contractului de Finanțare, conform Grilei de evaluare din Anexa 17 – Documentatia de atribuire, după cum urmează:

9.2.1 Furnizorul va datora o penalitate suplimentară pentru fiecare zi de întârziere față de termenul asumat în oferta depusă în cadrul procedurii de atribuire aferente Contractului de Finanțare, conform Grilei de evaluare – Documentatia de atribuire, Factorul de evaluare nr. 4, proporțional cu numarul de zile de intarziere calculate de la termenul asumat si până la data indeplinirii obligatiei.

9.2.2 Furnizorul va datora o penalitate suplimentară pentru neîndeplinirea obligatiilor asumate in oferta depusă în cadrul procedurii de atribuire aferente Contractului de Finanțare, conform Grilei de evaluare din Anexa 17 – Documentatia de atribuire, Factorii de evaluare nr. 5, 6, 7 si 9.

* 1. Pentru nerespectarea la timp/in mod corespunzător a obligațiilor asumate in Clauza 6.2, Furnizorul va datora penalitățile de întârziere si daunele compensatorii reglementate in Clauza 6.2.
  2. Plata de Furnizor a oricăror penalități de întârziere nu aduce atingere dreptului Beneficiarului de a solicita si obține daune compensatorii pentru prejudiciile cauzate Beneficiarului prin întârzierea Furnizorului in îndeplinirea obligațiilor sale.
  3. Fără a aduce atingere oricăror alte prevederi din acest Contract, in caz de nerespectare a graficului de execuție agreat de către Părți in acest Contract din culpa Furnizorului, care va avea ca si consecință nerespectarea termenului limită de finalizare din Contractul de Finanțare, încetarea Contractului de Finanțare și pierderea de către Beneficiar a fondurilor alocate prin Contractul de Finanțare, Furnizorul va datora Beneficiarului o despăgubire de 20% din Preț cu titlu de clauză penală. Beneficiarul are dreptul de a executa oricare garanție acordata de către Furnizor in prezentul Contract pentru recuperarea sumei menționate in prezenta clauza.

1. ÎNCETAREA CONTRACTULUI
   1. Prezentul Contract încetează în următoarele cazuri:
      1. Prin denunțare unilaterală de către Beneficiar, în baza unei notificări scrise, transmise cu cel puțin 10 (zece) zile înainte de încetarea Contractului, fără nicio altă formalitate și fără plata vreunei despăgubiri către Furnizor, în cazul în care Contractul de Finanțare nu este semnat, este încetat sau dacă finanțarea alocată prin Contractul de Finanțare devine indisponibilă ori este retrasă integral sau parțial de către autoritatea competentă sau suspendată total sau parțial;
      2. Prin acordul Părților;
      3. Prin îndeplinirea tuturor obligațiilor asumate de Părți;
      4. În cazul în care o Parte își încalcă vreuna dintre obligațiile sale și nu remediază încălcarea respectiva intr-un termen de 20 de Zile după ce a primit o notificare de punere in întârziere de la cealaltă Parte prin care i s-a solicitat remedierea încălcării in termenul menționat de 20 de Zile. In aceasta situație, Contractul va înceta la data primirii de către Partea in culpa a notificării de reziliere trimisa de către cealaltă Parte, fără a fi necesara intervenția instanțelor de judecata sau a vreunei alte formalități;
      5. In alte cazuri reglementate de prezentul Contract;
      6. În cazul în care evenimentul de Forța Majora nu încetează in termen de 40 de zile de la data producerii acestuia, caz in care Contractul va înceta conform prevederilor conținute in Clauza 11;
   2. Încetarea prezentului Contract nu va avea nici un efect asupra obligațiilor deja scadente la acel moment intre Părți. Aceste prevederi nu înlătura răspunderea Părții care in mod culpabil a cauzat încetarea Contractului.
   3. Exercitarea de către Beneficiar a dreptului său de reziliere a Contractului nu afectează sau elimină celelalte drepturi legale sau contractuale ale acestuia, inclusiv dar fără a se limita la executarea Garanției de bună execuție, a oricărei clauzei penale agreate in acest Contract sau încasarea de la Furnizor a oricăror sume datorate și plătibile de către Furnizor Beneficiarului la data rezilierii.
   4. La rezilierea Contractului de către Beneficiar, Furnizor va părăsi șantierul și va livra Beneficiarului orice Echipamente deja comandate și plătite, toate documentele redactate de Furnizor in baza acestui Contract (inclusiv documente de proiectare). În orice caz, Furnizorul va depune toate eforturile pentru a se conforma imediat oricăror instrucțiuni rezonabile incluse în notificarea de reziliere (i) pentru cesiunea oricărui subcontract și (ii) pentru protecția vieții sau a proprietății sau pentru siguranța Lucrărilor.
   5. Beneficiarul va notifica Furnizorul că echipamentele acestuia de pe santier și lucrările temporare ale Furnizorului vor fi eliberate Furnizorului pe santier. Furnizorul va aranja imediat îndepărtarea acestora, pe riscul și costul sau. Beneficiarul poate, la discreția sa, să decidă că Furnizorul va lăsa pe șantier o parte sau toate lucrările temporare, care pot înlesni terminarea Lucrărilor cu un alt contractant.
   6. Furnizorul va avea dreptul să primească de la Beneficiar partea din Preț aferentă Lucrărilor efectuate și a Echipamentelor comandate (dacă Beneficiarul dorește să îi fie livrate) sau livrate, în măsura în care au fost efectuate în conformitate cu Contractul până la data intrării în vigoare a rezilierii sau denunțării.
2. FORȚA MAJORĂ. CAZ FORTUIT
   1. Un eveniment de Forță Majoră exonerează de răspundere Partea care o invocă și o notifică celeilalte în termen de 2 Zile de la apariția cazului. Partea care invocă evenimentul de Forță Majoră va transmite celeilalte Părți în termen de 2 Zile de la apariția cazului apariția cazului de Forță Majoră documente care dovedesc apariția Forței Majore și impactul acesteia asupra obligațiilor asumate de Partea respectivă precum și certificatul emis de Camera de Comerț și Industrie a României sau un alt organism abilitat care certifică că respectivul eveniment este un eveniment de Forță Majoră.
   2. Partea care invocă un eveniment de Forță Majoră este obligată să ia toate măsurile posibile pentru a limita consecințele sale.
   3. Partea care invocă eveniment de Forță Majoră are obligația de a notifica celeilalte Părți încetarea cauzei acesteia în maximum 2 Zile de la încetare.
   4. Dacă în termen de 40 Zile de la producere, evenimentul de Forță Majoră nu încetează, fiecare Parte va avea dreptul să notifice celeilalte Părți încetarea de plin drept a prezentului Contract, fără ca vreuna din Părți să poată pretindă celeilalte daune-interese.
   5. Încălcarea de către vreuna dintre Părți a obligațiilor de notificare prin prezentul Capitol 11 va atrage răspunderea Părții respective pentru daunele cauzate celeilalte Părți.
   6. Cazul fortuit astfel cum este definit în Codul Civil nu exonerează Părțile de răspundere contractuală.
   7. În cazul în care un caz de Forță Majoră afectează îndeplinirea obligațiilor Furnizorului, acesta poate solicita prelungirea corespunzătoare a graficului de execuție prevăzut în Contract, exclusiv pentru perioada afectată de cazul respectiv, cu condiția ca această prelungire să nu conducă la depășirea vreunor termene aplicabile conform Contractului de Finanțare. Solicitarea de prelungire va fi transmisă de Furnizor Beneficiarului în termen de cel mult 2 Zile de la apariția cazului de Forță Majoră, împreună cu documente justificative privind durata și impactul cazului de Forță Majoră asupra graficului de execuție. Netransmiterea solicitării și a documentelor justificative în termenul menționat atrage pierderea dreptului Furnizorului de a solicita prelungirea graficului de execuție în temeiul prezentei clauze. Beneficiarul va analiza solicitarea în termen de 10 Zile de la primirea acesteia și, în măsura în care sunt îndeplinite condițiile de mai sus, va putea emite o notificare scrisă de aprobare a prelungirii. Nicio prelungire nu va fi considerată valabil acordată în lipsa unei astfel de notificări scrise din partea Beneficiarului.
3. NOTIFICĂRI
   1. Orice notificare adresată de către o Parte către cealaltă Parte se va considera ca este valabil transmisa doar daca este transmisa la adresa menționata in prezenta clauza prin scrisoare recomandata sau posta/curier. Notificări pot fi transmise si prin intermediul poștei electronice (e-mail) in atenția persoanelor menționate in prezenta Clauza cu condiția confirmării primirii comunicării.

|  |  |
| --- | --- |
| Pentru Beneficiar:  Adresa:  Persoana de contact:  E-mail: | Pentru Furnizor:  Adresa:  Persoana de contact:  E-mail: |

* 1. In cazul in care notificarea se face pe cale poștala, ea va fi transmisa, prin scrisoare recomandata, cu confirmare de primire (A.R.) si se considera primita de destinatar la data menționata de oficiul poștal primitor pe aceasta confirmare.
  2. Notificările verbale nu se iau in considerare de nici una dintre Părți, daca nu sunt confirmate prin intermediul uneia dintre modalitățile prevăzute la alineatele precedente.

1. LITIGII. LEGE APLICABILĂ
   1. Orice litigiu decurgând din sau în legătură cu prezentul Contract, inclusiv referitor la încheierea, nulitatea, interpretarea, executarea sau desființarea acestuia, va fi soluționat definitiv prin arbitraj organizat de Curtea de Arbitraj Comercial Internațional de pe lângă Camera de Comerț și Industrie a României („CACI”), în conformitate cu Regulile de procedură arbitrală ale acesteia. Hotărârea arbitrală va fi definitivă, obligatorie şi executorie. Tribunalul arbitral va fi format din trei arbitri, desemnați conform Regulilor de procedură arbitrală CACI. Locul arbitrajului va fi București, România. Limba arbitrajului va fi engleza. Cauza va fi guvernată de legea română.
   2. Arbitrul de Urgență

În cazul aplicării procedurii arbitrului de urgență, tribunalul arbitral va fi constituit dintr-un singur arbitru desemnat conform Regulilor de procedură arbitrală CACI.

* 1. Procedura arbitrală simplificată

Părțile convin ca orice litigiu decurgând din sau în legătură cu prezentul Contract, inclusiv referitor la încheierea, nulitatea, interpretarea, executarea sau desființarea acestuia, având o valoare mai mică de 50.000 lei, să fie soluționat de un singur arbitru potrivit Procedurii arbitrale simplificate reglementate de Regulile de procedură arbitrală CACI.

13.4 Valabilitatea, interpretarea si executarea prezentului Contract si toate litigiile dintre Părți care pot apărea in legătura cu prezentul Contract sau referitoare la orice alte probleme care nu sunt prevăzute in prezentul Contract, dar survin ca urmare a executării Contractului, vor fi guvernate de legislația română.

1. PROTECȚIA DATELOR CU CARACTER PERSONAL
   1. Părțile declară că au cunoștință despre GDPR şi că, în vederea respectării dispozițiilor acestuia, Părțile vor gestiona în mod corespunzător toate datele cu caracter personal comunicate în baza prezentului Contract şi în executarea ulterioară a acestuia.
   2. Toate datele cu caracter personal comunicate între Părțile (spre exemplu, dar nu în sens restrictiv: nume, prenume, adresă de e-mail, număr de telefon, etc.) vor fi prelucrate şi stocate de fiecare Parte numai în vederea executării prezentului Contract, nu vor fi comunicate către terţi şi nu vor face obiectul unor prelucrări ulterioare, în afară de cazul în care dispozițiile legale prevăd altfel.
   3. În calitate de operatori independenți, Părțile vor identifica în mod independent metodele și scopurile prelucrării si vor asigura standardele de securitate cu privire la datele cu caracter personal, conform prevederilor art. 32 din GDPR şi vor aplica măsuri tehnice şi operaționale adecvate în vederea protejării datelor cu caracter personal împotriva oricăror distrugeri accidentale sau ilegale, pierderi, modificări, dezvăluiri sau acces neautorizat şi împotriva procesării ilegale.
   4. În măsura în care una din Părţile cunoaște că datele cu caracter personal obținute în executarea prezentului Contract vor fi comunicate în afara Spatiului Economic European, este obligată să respecte prevederile Capitolului V din GDPR.
   5. În măsura în care Furnizorul dezvăluie date cu caracter personal ale colaboratorilor, angajaților și altor persoane fizice către Beneficiar pentru sau în legătură cu prezentul Contract, Furnizorul are obligația să se asigure că această dezvăluire se face conform oricăror cerințe legale aplicabile, inclusiv privind informarea și obținerea acordului (dacă acesta din urmă este necesar conform legii), astfel încât Beneficiarul să poată prelucra datele cu caracter personal primite în scopurile prevăzute în prezentul Contract fără să îndeplinească vreo formalitate. Beneficiarul informează persoanele privind modul în care le sunt prelucrate datele prin intermediul politicii sale de confidențialitate, acesta fiind documentul pe care Furnizorul trebuie să-l comunice către colaboratorii săi, angajații săi și alte persoane vizate ale căror date sunt dezvăluite către Beneficiar.
2. DREPTURI DE PROPRIETATE INTELECTUALĂ
   1. Părțile convin că toate Drepturile de Proprietate Intelectuală asupra tuturor Lucrărilor, Proiectului și Sistemului, se cesionează de către Furnizor Beneficiarului în mod neexclusiv, irevocabil, necondiționat și automat (fără a fi necesare alte formalități), de la data realizării acestora, pentru întreaga durată de protecție legală a acestora, în orice teritoriu din lume și în toate modalitățile (posibile, existente și viitoare) de exploatare și utilizare a acestora incluzând orice formă de utilizare permisă de lege, pe orice suport și în orice scop (inclusiv comercial). Beneficiarul are dreptul de a reproduce temporar sau permanent, în integralitate sau parțial, și de a dezvălui publicului prin orice mijloc și pe orice suport, modifica, adapta, traduce, divulga public, crea opere derivate, cesiona și/sau acorda licențe unor terți, precum și de a autoriza sau interzice orice astfel de utilizare, fără nicio altă remunerație suplimentară, în afara prețului plătit conform Contractului.
   2. În măsura în care orice Drepturi de Proprietate Intelectuală sau alte drepturi sau interese în sau asupra Lucrărilor, Proiectului sau Sistemului nu pot fi cesionate, Furnizorul acordă Beneficiarului o licență cu titlu gratuit, neexclusivă, irevocabilă, transferabilă la nivel mondial (cu dreptul de a acorda și autoriza sub-licențe) de a dispune realizarea de, a utiliza, a reproduce temporar sau permanent, în integralitate sau parțial, de a dezvălui publicului, distribui, modifica, traduce, adapta, realiza opere derivate sau orice alte Drepturi de Proprietate Intelectuală, pentru întreaga durată de protecție legală a acestora, în orice teritoriu din lume.
   3. Furnizorul va obține de la furnizorii, subcontractanții, prestatorii de servicii și/sau orice terță parte toate Drepturile de Proprietate Intelectuală necesare, inclusiv drepturile legate de orice software creat de terțe părți, pentru realizarea tuturor Lucrărilor și utilizarea Proiectului și Sistemului, care urmează să fie prestate și furnizate Beneficiarului, cel târziu la data primei plăți în temeiul prezentului Contract.
3. CLAUZA DE CONFIDENȚIALITATE
   1. Părțile convin ca, pe toată durata prezentului Contract, precum şi după încetarea acestuia, să nu transmită date sau informații cu privire la Părți, la existența și conținutul acestui Contract sau cu privire la elemente sau aspecte de care au luat cunoștință în timpul executării Contractului, în absența acordului prealabil expres al celeilalte Părți. Părțile vor păstra confidențialitatea tuturor documentelor, informațiilor și elementelor cu privire la derularea și executarea Contractului, indiferent de suportul pe care acestea sunt primite/transmise, reproduse sau stocate.
   2. Sunt exceptate de la obligația de confidențialitate din Clauza 16.1 acele informații:
      1. care sunt deja publice la momentul transmiterii lor sau care ulterior devin publice fără încălcarea clauzei de confidențialitate de către Partea care primește informațiile;
      2. care sunt deja cunoscute de Partea care primește informațiile la momentul divulgării, cu condiția ca aceste informații să nu fi fost obținute cu încălcarea vreunei restricții privind divulgarea sau a obligațiilor de confidențialitate;
      3. care au fost obținute în mod neconfidențial de la o terță parte care nu este supusă unor interdicții privind divulgarea;
      4. a căror dezvăluire și publicitate este impusă prin lege, prin ordine sau dispoziții ale autorităților competente.
   3. Cu toate acestea, în aceste din urmă situații, sub rezerva oricăror interdicții legale aplicabile, Partea care primește informațiile va depune toate eforturile rezonabile pentru a înștiința prompt, în scris, Partea care furnizează informațiile înainte de o astfel de divulgare, pentru a permite acesteia din urmă să obțină un ordin de protecție sau alte măsuri de protecție, după caz (pentru evitarea oricărui dubiu, divulgarea în absența unei obligații de divulgare nu constituie o divulgare autorizată în temeiul alineatului 16.2). În cazul în care nu se obține un ordin de protecție sau o altă măsură de protecție, Partea care primește informațiile va dezvălui doar acea parte din informațiile confidențiale solicitate în mod legal, iar dezvăluirea va fi făcută exclusiv destinatarului legal.
   4. Obligațiile menționate in prezentul articol vor fi valabile pe durata Contractului, in timpul suspendării sale din orice motiv, precum si 5 ani după încetarea din orice motiv a acestui Contract.
4. PRINCIPII DE INTERPRETARE
   1. Cuvintele "lună" înseamnă o lună calendaristică, iar "an" înseamnă 365 (trei sute șaizeci și cinci) de zile. O zi lucrătoare înseamnă orice Zi care nu este sâmbătă, duminică sau sărbătoare legală în România.
   2. Trimiterile la anexe sau secțiuni, cu excepția cazului în care contextul impune altfel, trebuie interpretate ca trimiteri la anexe și secțiuni ale prezentului Contract.
   3. În cazul în care contextul impune acest lucru, cuvintele la singular se consideră plural și viceversa.
   4. Trimiterile la "inclusiv"/”incluzând” se interpretează ca trimiteri la "inclusiv, dar fără a se limita la", astfel încât orice listă de aspecte care apar după cuvântul "inclusiv" sau „incluzând” nu este considerată a fi o listă exhaustivă, ci mai degrabă o listă exemplificativa a acelor aspecte care fac parte din categoria descrisă anterior cuvântului "inclusiv" respectiv „incluzând”.
5. CLAUZE FINALE
   1. Furnizorul nu poate cesiona prezentul Contract si nici drepturi si/sau obligații care decurg din acesta fără consimțământul scris exprimat in avans de către Beneficiar.
   2. Fiecare dintre prevederile acestui Contract este independenta fata de restul. Daca o prevedere urmează sa devina sau este nevalabila ori neexecutorie in orice privința in baza legilor aplicabile, nu va avea niciun efect in acea privința, iar Părțile vor depune toate eforturile rezonabile pentru a o înlocui cu o prevedere valabila si executorie, care este cat mai apropiata posibil cu privire la urmarea avuta in vedere inițial.
   3. Pasivitatea uneia dintre Părți de a notifica o încălcare a unei prevederi a prezentului Contract nu va fi interpretata ca o renunțare la drepturile prevăzute de prezentul Contract sau de legislația aplicabila.
   4. Fiecare Parte confirma faptul ca acest Contract reprezintă rezultatul unei negocieri intre Părți. Părțile, de asemenea, confirma faptul ca acest Contract a fost negociat si încheiat luând pe deplin in considerare toate clauzele acestuia. Fiecare Parte consimte in mod expres cu privire la fiecare clauza a prezentului Contract.
   5. Nicio modificare a acestui Contract nu va fi valabila, decât daca este consemnată in scris, prin act adițional semnat de fiecare dinPărți.
   6. Furnizorul renunță in mod expres la dreptul de a invoca impreviziunea conform articolului 1271 din Codul Civil.
   7. Prezentul Contract, împreună cu Anexele 1-20, care fac parte integranta din cuprinsul sau, reprezintă voința Părților si înlătura orice alta înțelegere verbala dintre acestea anterioara încheierii lui.
   8. Prezentul Contract se încheie în 2 exemplare originale, câte unul pentru fiecare Parte semnatară.

LISTA DE ANEXE

ANEXA 1 – DESCRIEREA SISTEMULUI DE STOCARE IN BATERII. DESCRIEREA ECHIPAMENTELOR. SERVICII DE GARANTIE OPERATIONALA. STANDARDE APLICABILE (conform ofertei)

ANEXA 2 – GRAFIC DE LIVRARE A ECHIPAMENTELOR SI GRAFICUL DE EXECUTIE A LUCRARILOR (conform ofertei)

ANEXA 3 – AUTORIZATIILE PROIECTULUI (Anexa va fi pusa la dispozitia furnizorului la semnarea contractului)

ANEXA 4 – PRET, CONDITII DE PLATA SI ETAPE IN CARE SE EFECTUEAZA PLATA PRETULUI. INSTRUCTIUNI DE FACTURARE

ANEXA 5 – DIVIZAREA RESPONSABILITATILOR INTRE FURNIZOR SI ANTREPRENORUL GENERAL (Anexa va fi pusa la dispozitia furnizorului la semnarea contractului)

ANEXA 6 – MODEL PROCES VERBAL DE PUNERE IN FUNCTIUNE A SISTEMULUI SI MODEL PROCES VERBAL DE ACCEPTARE FINALA A SISTEMULUI (Anexa va fi pusa la dispozitia furnizorului la semnarea contractului)

ANEXA 7 – LISTA DE SUBCONTRACTANTI APROBATI (conform ofertei)

ANEXA 8 – TESTE DE FABRICA

ANEXA 9 – TESTE LA SITE

ANEXA 10 – PARAMETRI GARANTATI. PENALITATI (conform ofertei)

ANEXA 11 – SCRISOARE DE GARANTIE DE AVANS SI GARANTIE DE BUNA EXECUTIE

ANEXA 12 – CONVENTIE SSM (Anexa va fi pusa la dispozitia furnizorului la semnarea contractului)

ANEXA 13 – DOCUMENTATIE CARE TREBUIE TRANSMISA INAINTE DE PROCESUL VERBAL DE PUNERE IN FUNCTIUNE A SISTEMULUI (Anexa va fi pusa la dispozitia furnizorului la semnarea contractului)

ANEXA 14 – CONDITII ALE CERTIFICATELOR DE GARANTIE (conform ofertei)

ANEXA 15 – TIMPI DE RASPUNS SI DE REMEDIERE A DEFECTELOR (conform ofertei)

ANEXA 16 – PLANUL DE SECURITATE SI SANATATE IN MUNCA AL BENEFICIARULUI (Anexa va fi pusa la dispozitia furnizorului la semnarea contractului)

ANEXA 17 – DOCUMENTATIA DE ATRIBUIRE [CAIETUL DE SARCINI, CLARIFICARILE, OFERTA FURNIZORULUI, DECLARATIILE REF DUBLA FINANTARE, REF BENEFICIARUL REAL, GRILA DE EVALUARE]

ANEXA 18 – CONDITIILE GENERALE SSM, SU SI MEDIU

ANEXA 19 – INSTRUCTIUNI GDPR

ANEXA 20 - CONDITIILE DE SECURITATE CIBERNETICA